Document ID: 32005R1332

A BIZOTTSÁG 1332/2005/EK RENDELETE
(2005. augusztus 9.)
a vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i tanácsi rendeletre (1) és különösen annak 19. cikke (3) bekezdésére,
mivel:
(1)
A veszélyeztetett vadon élő állat- és növényfajok nemzetközi kereskedelméről szóló egyezmény, a továbbiakban: „az Egyezmény”, részes felei konferenciájának a 2004. októberében Bangkokban, Thaiföldön megtartott tizenharmadik ülésén bizonyos módosításokat végeztek az egyezmény függelékeiben.
(2)
Az Orcaella brevirostris, Cacatua sulphurea, Amazona finschi, Pyxis arachnoides és a Chrysalidocarpus decipiens fajokat áthelyezték az egyezmény II. függelékéből annak I. függelékébe.
(3)
A Haliaeetus leucocephalus, Cattleya trianaei és a Vanda coerulea fajokat, a Ceratotherium simum simum szváziföldi populációját (nemzetközi kereskedelem kizárólag vadászati trófeák esetén, valamint élő állatok megfelelő és elfogadható célállomásra történő szállítása esetén engedélyezhető), a Crocodylus acutus kubai populációját, valamint a Crocodylus niloticus namíbiai populációját áthelyezték az egyezmény I. függelékéből annak II. függelékébe.
(4)
A Loxodonta africana (namíbiai és dél-afrikai populációk), Euphorbia spp., Orchidaceae, Cistanche deserticola és a Taxus wallichiana fajoknak az egyezmény II. függelékében szereplő felsorolásaira vonatkozó megjegyzéseket módosították.
(5)
A Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (jelenleg a III. függelékben szerepel), a Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana), Aquilaria spp. (kivételt képez az A. malaccensis, amely már szerepelt a II. függelékben), a Gyrinops spp. és a Gonystylus spp. (amely korábban már szerepelt a III. függelékben) az egyezmény II. függelékébe kerültek.
(6)
Az Agapornis roseicollis fajt törölték az egyezmény II. függelékéből.
(7)
Az egyezmény részes felei konferenciájának 13. ülését követően Kína kérésére az egyezmény III. függeléke kiegészült a Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis és a Rafetus swinhoei fajok kínai populációival.
(8)
A fenti módosítások tekintetében egyik tagállam sem élt semmilyen fenntartással.
(9)
Az egyezmény részes felei konferenciájának 13. ülése új taxonómiai hivatkozásokat is elfogadott, amelyek szükségessé teszik az egyezmény függelékeiben felsorolt egyes fajok újra-elnevezését és taxonómiai újrarendezését.
(10)
Következésképpen, az egyezmény I., II. és III. függelékeinek a módosításai szükségessé teszik a 338/97/EK rendelet melléklete A., B. és C. mellékleteinek a módosításait.
(11)
Annak ellenére, hogy a Haliaeetus leucocephalus fajt áthelyezték az egyezmény II. függelékébe, a vadon élő madarak védelméről szóló, 1979. április 2-i 79/409/EGK tanácsi irányelv 6. cikkének (1) bekezdése (2) indokolttá teszi annak megtartását a 338/97/EK rendelet melléklete A. mellékletében.
(12)
Összhangban a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (3) 12. cikkének (2) bekezdésében foglalt követelményekkel, az Orcaella brevirostris már szerepel a 338/97/EK rendelet melléklete A. mellékletében lévő felsorolásban.
(13)
Az Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum és a T. undulatum fajok behozatala a Közösség területére - melyek mindegyike szerepel a 338/97/EK rendelet melléklete D. mellékletében - nem olyan számban történik, amely igazolná a folyamatos megfigyelés szükségessét. Ezért e fajokat törölni kell a D mellékletből.
(14)
Másrészt viszont a Selaginella lepidophylla, amely jelenleg nem szerepel a 338/97/EK rendelet melléklete A., B., C. vagy D. mellékletében, behozatala a Közösség területére olyan nagy számban történik, hogy az igazolja a folyamatos megfigyelés szükségességét. Ezért e fajt fel kell venni a 338/97/EK rendelet melléklete D. mellékletébe.
(15)
A Harpagophytum spp. kereskedelmének jellegéből adódóan, amely jelenleg a 338/97/EK rendelet melléklete D. mellékletének listáján szerepel, mind az élettelen növény anyagának, mind az élő növénynek a kereskedelme igazolja a folyamatos megfigyelés szükségességét. Ezért ennek a génusznak az ismertetését e célból egy magyarázat beszúrásával módosítani kell.
(16)
Tekintetbe véve a módosítások mértékét, a tisztánlátás érdekében a 338/97/EK rendelet mellékletének egészét fel kell váltani.
(17)
Az e rendeletben meghatározott intézkedések összhangban vannak a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 338/97/EK rendelet melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 9-én.

Labels: 3
20